— Դա սարսափելի է, ես գիտեմ։ Բայց մտածեք, որ նրանք գոնե կվերապրեն։ Շվեյցարական, ամերիկյան և գերմանական միսիոներները օթևան են տալիս ում կարող են, սակայն նրանք ի վիճակի չեն ապաստան տալ բոլորին։ Մեր միսիայում շատ հայ երեխաներ կան։ Պատերազմի պատճառով դրամը Եվրոպայից դժվարությամբ է տեղ հասնում, և շատ հաճախ ամենակենսական բաների պակասն ենք զգում։ Եվ ամեն րոպե ոստիկանները կարող են գալ և տանել մեր երեխաներին։ Գավառապետ Ալի բեյը մեզ հովանավորում է, սակայն լուրեր են շրջում, որ նա պաշտոնանկ է արվելու։ Ապագան ինձ մտահոգում է։